**Fejér Megyei Önkormányzat Közgyűlésének**

**127/2019. (VI.20.) határozata**

**a Fejér Megyei Értéktár Bizottság 2019. I. féléves munkájáról szóló beszámoló elfogadásáról**

A Fejér Megyei Közgyűlés megtárgyalta a „Beszámoló a Fejér Megyei Értéktár Bizottság 2019. I. féléves munkájáról valamint javaslat

10szükséges intézkedések megtételére” című előterjesztést, és az alábbi határozatot hozta:

I. A Közgyűlés a Fejér Megyei Értéktár Bizottság 2019. I. féléves munkájáról szóló beszámolót megtárgyalta és elfogadta.

II. a) A Közgyűlés az Agrárminisztérium által kiírt HUNG-2019 kódjelű, „Pályázati felhívás a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására” c. pályázati kiírás I. a) célterület vonatkozásában benyújtott, „Fejér megye értékei az ezeréves megye tükrében” című a Fejér megye értékeit bemutató nyomtatott kötet készítésére vonatkozó pályázatának visszavonásával egyetért és azt jóváhagyja.

b) A Közgyűlés kinyilvánítja azon szándékát, hogy a Nemzeti Kulturális Alaphoz miniszteri támogatás elnyerése céljából pályázatot nyújtson be „*Fejér megye története térképeken keresztül*” című a Fejér megye értékeit bemutató nyomtatott kötet készítésére a Fejér Megyei Levéltár közreműködése mellett.

c) A Közgyűlés felhatalmazza Elnökét, hogy a Nemzeti Kulturális Alaphoz miniszteri támogatás elnyerése céljából pályázatot nyújtson be, sikeres pályázat esetén a Nemzeti Kulturális Alappal kötendő támogatási szerződést a Fejér Megyei Önkormányzat képviseletében aláírásával lássa el és – a közgyűlésnek történő utólagos beszámolás mellett – a pályázat megvalósítása érdekében a szükséges intézkedéseket tegye meg.

**Felelős:** Dr. Molnár Krisztián

a közgyűlés elnöke

**Határidő:** folyamatos

Székesfehérvár, 2019.június 20.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: